
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3



U   I M E    R E P U B L I K E   H R V A T S K E

R J E Š E N J E


	Trgovački sud u Rijeci, po Liljani Ugrin kao sucu pojedincu u stečajnom predmetu povodom prijedloga FINANCIJSKE AGENCIJE za otvaranje stečajnog postupka nad dužnikom ENEX društvo sa ograničenom odgovornošću za građevinarstvo i poslovne usluge Jurdani, Ružići bb  ( MBS 040118787 – OIB 19278788284 ) zastupan po Frani Dobroviću odvjetniku iz Rijeke,  dana 22. srpnja 2016.  


r i j e š i o    j e
	

O d b a c u j e  se prijedlog za otvaranje stečajnog postupka nad dužnikom ENEX društvo sa ograničenom odgovornošću za građevinarstvo i poslovne usluge Jurdani, Ružići bb  ( MBS 040118787 – OIB 19278788284 ). 

Obrazloženje


	Predlagatelj je dana 8. ožujka 2016. podnio sudu prijedlog za otvaranje stečajnog postupka na temelju odredbe članka 110. stavak 1. Stečajnog zakona („Narodne novine” br. 71/15, u daljnjem tekstu SZ ) otvaranje stečajnog postupka nad  dužnikom  ENEX d.o.o.  Jurdani, Ružići bb  ( OIB 19278788284 ) uz obrazloženje da dužnik na dan 3. ožujka 2016. u očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 140.060,26 kn, u koji iznos je uračunata kamata i naknada Financijske agencije za provedbe ovrhe na novčanim sredstvima, da dužnik ima jednog zaposlenika, označio je brojeve računa dužnika, te naveo da  predlagatelj ne raspolaže drugim podacima o imovini pravnih osoba.
Dužnik je dana 22. srpnja 2016. podnio sudu Potvrdu Financijske agencije iz koje proizlazi da dužnik na dan 22. srpnja 2016. nema nepodmirenih obveza za plaćanje, pa je valjalo je na osnovu  odredbe članka 115. stavak 1. SZ odlučiti kao u izreci ovog rješenja.

U Rijeci, 22. srpnja 2016.  
                                                                                                Sudac
                                                                                            Liljana Ugrin 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

